**Læsevejledning til Excel-filen**

Excel-filen, der er vedhæftet mailen, har to ark.

1. Det første ark giver et overblik over, hvordan skolens dimittender er blevet optaget på de videregående uddannelser i **2010.** Her kan I se, hvor eleverne er optaget i landet, samt på hvilke uddannelser de er optaget.

Tallene viser, hvor mange elever der er optaget på henholdsvis lange, mellemlange og korte videregående uddannelser i 2010. Derudover kan man af arket se to cirkeldiagrammer, der viser, hvordan eleverne fordeler sig procentvis på de enkelte videregående uddannelsestyper, samt hvornår de optagne er dimitteret fra jeres skole. Der er medtaget dimittender fra 2005-2010.

Om eleverne har søgt og været optaget på en videregående uddannelse før og derfor reelt er studieskiftere, har vi desværre ikke mulighed for at se ud af tallene. Tallene dækker udelukkende optaget til videregående uddannelser i netop 2010.

1. Det andet ark viser, hvordan det samlede optag i 2009 så ud for dimittender fra de fynske gymnasiale ungdomsuddannelser. Der er lavet 6 cirkeldiagrammer. De 3 første viser fordelingen af elever på type af videregående uddannelse. Et diagram viser den samlede fordeling af samtlige optagne fra fynske gymnasiale ungdomsuddannelser dimitteret i årene 2005-2010 på de videregående uddannelser pr. 30/7-2010. De næste diagrammer viser, hvordan eleverne fra de erhvervsgymnasiale uddannelser fordelte sig ved optaget 2010, og hvordan de almene gymnasiaster samt Hf-elever fordelte sig. De næste tre diagrammer viser fordelingen af optagne på dimittendår på samme måder opdelt i et samlet diagram og et særskilt for henholdsvis de erhvervsgymnasiale retninger og det almene gymnasium & HF.

Alle tal er trukket fra Den Koordinerede Tilmelding 2010 og viser, hvor mange der er ***optaget på en videregående uddannelse i 2010***. Standby pladser indgår ikke i tallene.

Eleverne er registreret i KOT’s system under en samlet UVM-skolekode. Det betyder i praksis, at det f.eks. ikke er muligt at skelne mellem Hf-elever og Stx-elever på de skoler, der udbyder begge gymnasiale retninger. Det betyder også, at en del af erhvervsgymnasierne ikke kan deles ud på Hhx-elever og Htx-elever, da skolekoden i mange tilfælde er ens for disse to retninger.

For VUC Fyn er det værd at bemærke, at kun afgangselever med en fuld HF fremtræder i statistikken fra KOT og ikke dimittender fra pakkeholdene.

Har I spørgsmål og/eller kommentarer til statistikkerne, er I meget velkomne til at kontakte mig.

*Med venlig hilsen*

Tine Andersen

tan@studievalg.dk

*Studievalg Fyn, efterår 2010*